**Eric Martinsson** (s. 22. lokakuuta 1995 Klippan, Ruotsi) on ruotsalainen jääkiekkopuolustaja.

Ura
---

### Seuraura

Martinsson on Åstorps IK:n kasvatti. Hän siirtyi juniorina sittemmin Rögle BK:hon, jonka J20-junioreiden tehokkain puolustaja Martinsson oli kaudella 2011–2012 tehoilla 7+26=33. Hän jakoi koko J20 SuperElitin puolustajien pistepörssin neljännen sijan Södertälje SK:n Anton Svanströmin kanssa. Kevätkautensa Röglen miesten joukkueessa viettänyttä Hampus Lindholmia lukuun ottamatta Martinssonilla oli myös joukkueensa paras teholukema (+19), kuten myös pudotuspeleissä (+6), joissa hän oli myös Röglen paras syöttäjä kuudella syöttöpisteellään. Martinsson voitti kauden päätteeksi J20 SuperElitin pronssia. Hän debytoi kauden aikana myös miesten peleissä pelattuaan seitsemän ottelua lainalla Ruotsin kolmanneksi korkeimmalla sarjatasolla I-divisioonan Helsingborgs HC:ssä.

Kaudeksi 2012–2013 Martinsson siirtyi Pohjois-Amerikkaan USHL-junioriliigan Des Moines Buccaneersiin. Hän oli joukkueen tehokkain puolustaja ja kolmanneksi paras pistemies tehoilla 7+26=33. Kaudeksi 2013–2014 Martinsson palasi Rögleen ja siirtyi seuran Ruotsin toiseksi korkeimmalla sarjatasolla HockeyAllsvenskanissa pelanneeseen miesten joukkueeseen. Hänen runkosarjansa oli jalkavamman vuoksi varsin rikkonainen, mutta Martinsson teki 19 ottelussa kolme syöttöpistettä. Koko kevään 2014 Kvalserienin pistepörssissä hän oli toinen joukkuetoverinsa Daniel Zaarin jälkeen tehtyään 16 ottelussa tehot 4+10=14. Rögle jäi kuitenkin ilman sarjanousua. Hän pelasi runkosarjassa myös 14 ottelua lainalla sarjatasoa alempana Helsingborgs HC:ssä.

Martinsson siirtyi kaudeksi 2014–2015 kaksivuotisella sopimuksella SHL-joukkue Växjö Lakers HC:hen. Hän teki miesten pääsarjadebyyttinsä Mestarien liigassa 4. syyskuuta 2014 vieraissa tšekkiläistä HC Sparta Prahaa vastaan. Martinsson merkittiin Lakersin kolmospuolustajapariin Teemu Laakson viereen. Hän keräsi ottelusta teholukeman –2. SHL-debyyttinsä Martinsson teki runkosarjan avauskierroksella 11. syyskuuta 2014 HV71:tä vastaan. Hän sai ottelussa jääaikaa 6.24 minuuttia. SHL-uransa avausmaalin Martinsson teki 24. tammikuuta 2015 vieraissa Frölunda HC:tä vastaan. Hänen osumansa jäi Lakersin 2–3-voittoon päättyneen ottelun voittomaaliksi. Kaikkiaan Martinssonin tulokaskausi toi 47 runkosarjaottelussa tehot 1+3=4, 15 playoff-ottelussa kaksi syöttöpistettä ja kolmessa CHL-ottelussa hän jäi ilman tehopisteitä. Martinsson voitti kauden päätteeksi Ruotsin-mestaruuden. Kaudella 2015–2016 hän teki runkosarjassa 12 tehopistettä. Toukokuussa 2016 Martinsson teki Lakersin kanssa kaksivuotisen jatkosopimuksen.

Kaudella 2016–2017 Martinsson jakoi pudotuspeleissä Lakersin sisäisen tehotilaston voiton kolmen muun pelaajan kanssa lukemalla +3. Kaudella 2017–2018 hän voitti SHL:n pudotuspelien puolustajien pistepörssin tehoilla 3+8=11 ja puolustajien tehotilaston lukemalla +15. Martinsson voitti kauden päätteeksi Ruotsin-mestaruuden. Hän voitti myös Mestarien liigan hopeaa.

Toukokuussa 2018 NHL-varaamaton Martinsson teki vuoden mittaisen ja kaksisuuntaisen sopimuksen Minnesota Wildin kanssa. Hän aloitti kauden 2019–2020 AHL-joukkue Iowa Wildissa, jossa Martinsson pelasi 13 runkosarjaottelua tehden yhdeksän syöttöpistettä, kunnes marraskuussa Minnesota Wild asetti hänet ehdottomalle siirtolistalle. Koska mikään toinen NHL-seura ei napannut Martinssonia vuorokauden kuluessa, seura purki hänen sopimuksensa. Pari päivää myöhemmin Martinsson siirtyi loppukauden kattavalla sopimuksella Sveitsin National Leaguen Genève-Servette HC:hen.

Kaudeksi 2019–2020 Martinsson palasi kotimaahansa ja siirtyi kolmivuotisella sopimuksella HV71:een. Hän teki SHL:n yhden kauden piste-ennätyksensä tehoilla 3+19=22.

### Maajoukkueura

Martinsson on pelannut Ruotsin A-maajoukkueessa 13 ottelua tehden neljä syöttöpistettä. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 21. huhtikuuta 2016 Södertäljessä Venäjää vastaan. Martinsson merkittiin Ruotsin nelospuolustajapariin Emil Johanssonin viereen. Hän keräsi ottelusta tehomerkinnän +1. Martinsson putosi lopulta viimeisten joukossa saman kevään MM-joukkueesta.

Muuta
-----

Martinssonin pikkuveli Anton pelaa maalivahtina Providence Collegen yliopistojoukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Rögle BK | SuperElit | 37 | 2 | 5 | 7 | 24 | 2 | 0 | 0 | 0 | 0 |
| 2010–2011 | Rögle BK | SuperElit | 23 | 3 | 4 | 7 | 6 | 3 | 1 | 0 | 1 | 0 |
| 2011–2012 | Rögle BK | SuperElit | 47 | 7 | 26 | 36 | 71 | 7 | 1 | 6 | 7 | 39 |
|  | Helsingborgs HC | Ruotsi I | 7 | 1 | 3 | 4 | 27 | – | – | – | – | – |
| 2012–2013 | Des Moines Buccaneers | USHL | 59 | 7 | 26 | 33 | 66 | – | – | – | – | – |
| 2013–2014 | Helsingborgs HC | Ruotsi I | 14 | 3 | 7 | 10 | 14 | – | – | – | – | – |
|  | Rögle BK | SuperElit | 5 | 1 | 1 | 2 | 4 | – | – | – | – | – |
|  | Rögle BK | Allsvenskan | 19 | 0 | 3 | 3 | 10 | – | – | – | – | – |
| 2014–2015 | Växjö Lakers HC | SHL | 47 | 1 | 3 | 4 | 14 | 15 | 0 | 2 | 2 | 10 | Le Mat-pokalen |
| 2015–2016 | Växjö Lakers HC | SHL | 50 | 2 | 10 | 12 | 57 | 13 | 2 | 5 | 7 | 4 |
| 2016–2017 | Växjö Lakers HC | SHL | 41 | 4 | 11 | 15 | 30 | 6 | 0 | 2 | 2 | 0 |
| 2017–2018 | Växjö Lakers HC | SHL | 46 | 3 | 14 | 17 | 34 | 13 | 3 | 8 | 11 | 18 | Le Mat-pokalen |
| 2018–2019 | Iowa Wild | AHL | 13 | 0 | 9 | 9 | 10 | – | – | – | – | – |
|  | Genève-Servette HC | NLA | 19 | 1 | 4 | 5 | 2 | 4 | 0 | 0 | 0 | 0 |
| 2019–2020 | HV71 | SHL | 43 | 3 | 19 | 22 | 16 | – | – | – | – | – |
| 2020–2021 | HV71 | SHL | 51 | 5 | 32 | 37 | 34 | – | – | – | – | – |
| 2021–2022 | Barys Nur-Sultan | KHL | 38 | 0 | 11 | 11 | 26 | 5 | 0 | 0 | 0 | 2 |
| 2022–2023 | HV71 | SHL | 44 | 1 | 11 | 12 | 8 | – | – | – | – | – |
| 7 kautta | yhteensä | SHL | 322 | 19 | 100 | 119 | 193 | 47 | 5 | 17 | 22 | 32 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Eric Martinsson**.
* Eric Martinsson The Internet Hockey Databasessa (englanniksi)
* Eric Martinsson Eurohockey-sivustolla (englanniksi)
* Eric Martinsson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Eric Martinsson *Elite Prospects*. Everysport Media Group AB.  (englanniksi)
2. ↑  Elite Prospects - J20 SuperElit Stats 2011-2012 *eliteprospects.com*. Everysport Media Group. Viitattu 16.11.2020. (englanniksi)
3. ↑  Elite Prospects - Rögle BK J20 *eliteprospects.com*. Everysport Media Group. Viitattu 16.11.2020. (englanniksi)
4. ↑  Martinsson och Wemmenborg klara för USHL *gronvitasumo.blogg.se*.  22.8.2012. Hockey Permalink. Viitattu 21.6.2016. (ruotsiksi)
5. ↑  Elite Prospects - Des Moines Buccaneers *eliteprospects.com*. Everysport Media Group. Viitattu 16.11.2020. (englanniksi)
6. 1 2  Pettersson, Robert: Kvalsuccén blir Växjös första nyförvärv *Hockeysverige.se*.  15.4.2014. NewsMe. Viitattu 21.6.2016. (ruotsiksi)
7. ↑  Elite Prospects - HockeyAllsvenskan Stats 2013-2014 *eliteprospects.com*. Everysport Media Group. Viitattu 16.11.2020. (englanniksi)
8. ↑  Matches *championshockeyleague.com*.  4.9.2014. Champions Hockey League (CHL) AG. Viitattu 16.11.2020. (englanniksi)
9. ↑  Game detail: 04 Sep 2014, HC Sparta Praha - Växjö Lakers *Eurohockey.com*.  4.9.2014. European Ice Hockey Online AB & eSports.cz s.r.o. Viitattu 4.9.2018. (englanniksi)
10. ↑  Eric Martinsson *SHL.se*. SHL AB. Viitattu 4.9.2018. (ruotsiksi)
11. ↑  Anderberg, Elisabeth: Växjö säkrar upp Eric Martinsson *vaxjolakers.se*.  29.5.2016. Växjö Lakers Idrott AB. Viitattu 21.6.2016. (ruotsiksi)
12. ↑  Elite Prospects - Växjö Lakers HC *eliteprospects.com*. Everysport Media Group. Viitattu 16.11.2020. (englanniksi)
13. ↑  Elite Prospects - SHL Stats 2017-2018 *eliteprospects.com*. Everysport Media Group. Viitattu 16.11.2020. (englanniksi)
14. ↑  Minnesota Wild signs defenseman Eric Martinsson *nhl.com/wild*.  2.5.2018. ST. PAUL:  Minnesota Wild. Viitattu 4.9.2018. (englanniksi)
15. ↑  Palojärvi, Otto: Minnesota pestasi uusia pelaajia – Vahvistus SHL:stä *nhlsuomi.com*.  2.5.2018. Nordic Sport Media. Viitattu 4.9.2018.
16. ↑  James Mirtle Twitterissä *twitter.com*.  27.11.2018. James Mirtle. Viitattu 16.11.2020. (englanniksi)
17. ↑  Un nouveau défenseur avec les Aigles *gshc.ch*.  29.11.2018. GSHC SA. Viitattu 16.11.2020. (ranskaksi)
18. ↑  Freijd, Johan: Eric Martinsson ny back i HV71 *hv71.se*.  17.4.2019. HV71 Elitishockey AB. Viitattu 16.11.2020. (ruotsiksi)
19. ↑  SWE - RUS (Line Up) *stats.swehockey.se*.  21.4.2016. Svenska Ishockeyförbundet. Viitattu 16.11.2020. (englanniksi)
20. ↑  Sweden vs Russia - EHC - Euro Hockey Challenge - boxscore *pointstreak.com*.  21.4.2016. Pointstreak Sports Technologies Inc. Viitattu 21.6.2016.
21. ↑  Savonen, Ilari: Todellinen romahdus, kriisipalaveri ja isot pelaajamuutokset – Ruotsin MM-joukkueessa tapahtuu *suomikiekko.com*.  30.4.2016. Nordic Sport Media. Viitattu 21.6.2016.
22. ↑  Anton Martinsson *Elite Prospects*. Everysport Media Group AB.  (englanniksi)